-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ลักษณะการประกอบธุรกิจ

บริษัท เพรซิเดนท์ เบเกอรี่ จำกัด (มหาชน) เป็นบริษัทในกลุ่มผลิตภัณฑ์สายอาหารในเครือบริษัท
สหพัฒนพิบูล จำกัด (มหาชน) ที่ได้ก่อตั้งโดย ดร.เทียม โชควัฒนา
โดยกลุ่มผลิตภัณฑ์สายอาหารของเครือสหพัฒน์ที่ผลิตโดย บริษัทไทยเพรซิเดนท์ฟู้ด จำกัด (มหาชน)
เป็นอีกหนึ่งกลุ่มผลิตภัณฑ์ที่ได้รับความยอมรับและประสบความสำเร็จอย่างสูง อาทิ
บะหมี่กึ่งสำเร็จรูปมาม่าและบิสกิตบิสชิน ซึ่งทั้งสองผลิตภัณฑ์มีแป้งสาลีเป็นวัตถุดิบหลักในการผลิต
ทำให้มีแนวคิดที่จะขยายธุรกิจเข้าไปในสายขนมปังและเบเกอรี่ซึ่งใช้แป้งสาลีเป็นวัตถุดิบหลักเช่นกันในสมัยนั้นผู้ประกอบการเบเกอรี่ส่วนใหญ่เป็นรายเล็กและดำเนินธุรกิจแบบครอบครัว
ผลิตภัณฑ์ที่มีในตลาดก็ไม่มีคุณภาพมาตรฐานสม่ำเสมอ ขาดพัฒนาการทั้งในแง่ของตัวผลิตภัณฑ์
ระบบการจัดจำหน่ายและการจัดการที่ดี
ความเข้าใจของผู้บริโภคต่อผลิตภัณฑ์เบเกอรี่ที่มีคุณภาพมาตรฐานยังมีน้อย
ขนาดของตลาดและความนิยมในการบริโภคเบเกอรี่ยังมีไม่มากนัก

อย่างไรก็ดี ช่วงเวลานั้น
เป็นช่วงที่รัฐบาลได้ให้การสนับสนุนอุตสาหกรรมการผลิตเพื่อทดแทนการนำเข้า
โดยเฉพาะอย่างยิ่งอุตสาหกรรมที่มีพื้นฐานมาจากด้านการเกษตร
ประกอบกับวิถีการดำรงชีวิตของคนไทยได้เปลี่ยนแปลงไป
ประชากรจากชนบทเคลื่อนย้ายเข้าสู่สังคมเมืองมากขึ้น ครอบครัวมีขนาดเล็กลง
แม่บ้านทำงานนอกบ้านมากขึ้น ทำให้มีเวลาจัดเตรียมอาหารสำหรับสมาชิกในครอบครัวลดลง
รวมไปถึงการค้าระหว่างประเทศเริ่มมีบทบาททำให้มีชาวต่างชาติเคลื่อนย้ายเข้ามาในประเทศมากขึ้น
ด้วยปัจจัยต่างๆ เหล่านี้ล้วนสร้างโอกาสให้ผลิตภัณฑ์เบเกอรี่สามารถตอบสนองวิถีชีวิตคนไทยได้ดียิ่งๆ
ขึ้น

พัฒนาการที่สำคัญในช่วง 3 ปีที่ผ่านมา

ปี 2552

ด้านการลงทุน

การก่อสร้างโรงงานแห่งใหม่ ณ นิคมอุตสาหกรรมบางชันเสร็จสมบูรณ์
โดยใช้งบประมาณการก่อสร้าง ประมาณ 1,200 ล้านบาท และทำการติดตั้งเครื่องจักร 2
สายการผลิตคือ สายการผลิตขนมปังแซนด์วิช และขนมปัง

สอดไส้ โดยเริ่มติดตั้งเครื่องจักรในเดือนมีนาคม 2552 ทดสอบการผลิตในเดือน มิถุนายน 2552
และจัดพิธีเปิดโรงงาน อย่างเป็นทางการเมื่อวันที่ 14 ธันวาคม 2552

  นอกจากนี้ในส่วนของสายการผลิตเดิม ณ โรงงานลาดกระบัง
  ได้มีการพัฒนาปรับปรุงและติดตั้งเครื่องจักรเพิ่ม เพื่อยกระดับคุณภาพสินค้าและผลิตสินค้าใหม่ อาทิ
  Daily Sandwich , Soft Cake

ด้านการขาย

  บริษัทฯ ได้ซื้อที่ดิน และปลูกสร้างอาคาร เพื่อเป็นที่ทำการแห่งใหม่ของสาขาหาดใหญ่ ณ
  ตำบลหนองแห จังหวัดสงขลา และปรับปรุงยกระดับคุณภาพศูนย์กระจายสินค้าศูนย์วิจัย

นอกจากนี้ได้ขยายสาขาเพื่อเป็นศูนย์กระจายสินค้าเพิ่ม 2 สาขา คือ สาขาหัวหินและสาขาสุรินทร์
เพื่อให้กระจายสินค้าไปสู่ผู้บริโภคอย่างทั่วถึงและทันต่อความต้องการสมกับสโลแกนที่ว่า “ฟาร์มเฮ้าส์
หอมกรุ่นจาก เตาทุกวัน”

ด้านเทคโนโลยีสารสนเทศ

  นอกจากจะได้นำระบบ GPS มาใช้ในระบบขนส่งแล้ว บริษัทฯได้พัฒนาระบบ Preventive&
  Maintenance เพื่อการจัดเก็บ
  และประมวลผลข้อมูลเกี่ยวกับยานพาหนะเพื่อการบริหารจัดการอย่างมีประสิทธิภาพ
  พร้อมกับการพัฒนาระบบการจัดเก็บข้อมูลเพื่อยกระดับมาตรฐานการจัดเก็บข้อมูลให้มีความเสถียร
  โดยการติดตั้ง Double Backup site ณ โรงงานทั้ง 2 แห่ง

ปี 2553

ด้านการลงทุน

  บริษัท มีแผนในการพัฒนายกระดับคุณภาพของสาขาด้านการขาย จึงซื้อที่ดิน
  เพื่อใช้เป็นศูนย์กระจายสินค้าที่สาขารังสิต ควบคู่ไปกับการพัฒนาคุณภาพระบบขนส่งสินค้า
  บริษัทจึงได้ลงทุนซื้อรถขนส่งขนาดใหญ่สำหรับใช้ในการขนส่งและได้เปลี่ยนการใช้เชื้อเพลิงในการขนส่งจากน้ำมันดีเซลเป็นการใช้ก๊าซธรรมชาติ
  (NGV) แทน เพื่อลดมลภาวะและเป็นมิตรกับสิ่งแวดล้อม นอกจากนี้ บริษัทยังได้ซื้อรถตู้ขนาด 6
  ล้อ และ 4 ล้อ
  เพื่อเพิ่มประสิทธิภาพในการขนส่งและสามารถกระจายสินค้าไปสู่ผู้บริโภคด้วยความสดใหม่ทุกวัน

ด้านเครื่องจักร

  ในเดือนตุลาคม 2553 ได้ติดตั้งเครื่องจักรในการผลิต Daily Sandwich เพิ่มขึ้นอีก 1 Line
  เพื่อขยายกำลังการผลิตรองรับความต้องการของผู้บริโภคที่เพิ่มขึ้นอย่างต่อเนื่อง
  พร้อมกันนี้ได้มีการสั่งซื้อแม่พิมพ์ขนมปัง และอุปกรณ์ด้านการผลิตใหม่ๆในสายการผลิตเดิม
  เพื่อยกระดับมาตรฐานคุณภาพสินค้า

ด้านเทคโนโลยีสารสนเทศ

  - ได้มีการลงทุนติดตั้ง Server และ Storage ใหม่ เพื่อปรับปรุง
  และยกระดับระบบการจัดเก็บข้อมูลทั้งในส่วนสำนักงานและโรงงานให้มีประสิทธิภาพ
  และมีความเสถียรยิ่งขึ้น

  - ลงทุนสั่งซื้อเครื่อง Computer Hand Held ชุดใหม่มาใช้ในงานด้านการขาย
  เพื่อพัฒนาประสิทธิภาพในการปฏิบัติงานของหน่วยขาย

ปี 2554

  ด้านการลงทุน

บริษัทฯได้ทำการก่อสร้างอาคารศูนย์กระจายสินค้า รังสิต-นครนายก เพื่อเป็นศูนย์กระจายสินค้าแห่ง

ใหม่ เพื่อยกระดับคุณภาพสาขา พร้อมกับการลงทุนจัดซื้อรถเพื่อใช้ในการขนส่งขนาด 10 ล้อ 6 ล้อ
และ 4 ล้อ เพื่อเพิ่ม ประสิทธิภาพและรองรับการขยายตัวของการกระจายสินค้าให้รวดเร็ว ทั่วถึง
สนองความต้องการของผู้บริโภค

  และได้ร่วมทุนระหว่างบริษัท ไทยเพรซิเดนท์ฟูดส์ จำกัด (มหาชน) บริษัท เคอรี่ฟลาวมิลล์ จำกัด
  และ บริษัท เพรซิเดนท์เบเกอรี่ จำกัด (มหาชน) จัดตั้ง บริษัท เพรซิเดนท์ ฟลาวมิลล์ จำกัด
  โดยมีวัตถุประสงค์เพื่อประกอบธุรกิจผลิตแป้งสาลี โดยมีสัดส่วนการร่วมลงทุน ร้อยละ 10
  ของทุนจดทะเบียน 600 ล้านบาท ซึ่งชำระค่าหุ้นแล้วร้อยละ 25 ของเงินลงทุน

ด้านเครื่องจักร

โรงงานลาดกระบัง

- ติดตั้งเครื่องจักรในการผลิต Daily Sandwich ณ อาคาร 3 โรงงานลาดกระบัง

- ติดตั้งเครื่องจักรในการผลิตขนมปังไส้กรอก เครื่องจักรผลิตสินค้าหน้าร้านเดลิย่า และ
เครื่องบรรจุ ไส้กวน ณ โรงงานลาดกระบัง 2 นอกจากนี้บริษัทฯ
ได้เปลี่ยนการใช้เชื้อเพลิงของเครื่องจักรในการผลิตสินค้าจาก ก๊าซ LPG เป็นก๊าซธรรมชาติ (NG)
ทั้งระบบ เพื่อประหยัดพลังงานและรักษาสภาพแวดล้อม

โรงงานบางชัน

- ติดตั้งเครื่องจักร Line ขนมปังปอนด์ใหม่ 1 Line เป็น Line ที่ 2

- ติดตั้งเครื่องจักรในการผลิต Cake roll และโดรายากิ

- ติดตั้งเครื่องจักรในการผลิตขนมปังทาหน้า

กล่าวโดยสรุปการติดตั้งเครื่องจักรในปี 2554 วัตถุประสงค์เพื่อเพิ่มกำลังการผลิตสินค้าหมวดหลัก
ให้ เพียงพอต่อความต้องการของผู้บริโภคที่เพิ่มขึ้นอย่างต่อเนื่อง

ด้านเทคโนโลยีสารสนเทศ

บริษัทฯ ได้พิจารณาลงทุนปรับเปลี่ยนเครื่อง Computer Handheld
และอุปกรณ์ประกอบต่างๆที่ใช้ในงาน ขาย ให้มีความทันสมัยและรวดเร็วในการประมวลผล
เพื่อเพิ่มศักยภาพในการกระจายสินค้าให้กับหน่วยขาย

นอกจากนี้ด้านการบริหารจัดการภายใน
ทางเทคโนโลยีสารสนเทศได้มีการปรับปรุงและพัฒนาระบบงาน ด้านต่างๆ ให้มีมาตรฐาน
และมีความเสถียรยิ่งขึ้น เพื่อรองรับการขยายตัวของธุรกิจ

2.  ภาพรวมการประกอบธุรกิจ

บริษัทประกอบธุรกิจหลักในการผลิตและจำหน่ายขนมปังและเบเกอรี่อื่นๆ โดยมีสายธุรกิจแบ่งได้ดังนี้

1. ธุรกิจเบเกอรี่ค้าส่ง (Wholesale) มีสัดส่วนการขายเป็น 91.23%
ของยอดรายได้รวมของบริษัท

2. ธุรกิจเบเกอรี่ค้าปลีก (Retail) มีสัดส่วนการขายเป็น 2.51% ของยอดรายได้รวมของบริษัท

3. ธุรกิจฟาสต์ฟู้ด และ ร้านอาหาร / ภัตตาคาร (Fast food & Catering)
มีสัดส่วนการขายเป็น 5.73%

ของยอดรายได้รวมของบริษัท

4. ธุรกิจส่งออก (Export) มีสัดส่วนการขายเป็น 0.14% ของยอดรายได้รวมของบริษัท

3.  โครงสร้างรายได้

  โครงสร้างรายได้ของบริษัทในช่วงปี 2552- 2554 มีรายละเอียดดังนี้ []

  กราฟแสดงรายได้รวมของบริษัท ปี 2550-2554

  []